Document ID: 32000D0784

Rozhodnutie Komisie
zo 4. decembra 2000,
ktorým sa v zásade uznáva úplnosť dokumentácie predloženej na podrobné preskúmanie s cieľom zaradiť UBH 820;UR 50601 (beflubutamid) do prílohy I smernice Rady 91/414/EHS o uvádzaní prípravkov na ochranu rastlín na trh
(oznámené pod číslom dokumentu C(2000) 3648)
(Text s významom pre EHP)
(2000/784/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 týkajúcu sa uvádzania prípravkov na ochranu rastlín na trh [1], naposledy zmenenú a doplnenú smernicou Komisie 2000/68/ES [2], najmä na jej článok 6 ods. 3,
keďže:
(1) Smernica 91/414/EHS (ďalej len "smernica") ustanovuje vypracovanie zoznamu spoločenstva povolených účinných látok v prípravkoch na ochranu rastlín.
(2) Dokumentáciu pre účinnú látku UBH 820;UR 50601 (beflubutamid) predložila spoločnosť UBE Europe GmbH nemeckým orgánom 27. júna 2000 s cieľom jej zaradenia do prílohy I smernice.
(3) Nemecké orgány oznámili Komisii výsledok predbežného preskúmania dokumentácie, ktorá spĺňa požiadavky na údaje a informácie uvedené v prílohe II smernice. Takisto sú presvedčené, že dokumentácia spĺňa požiadavky týkajúce sa údajov a informácií ustanovených v prílohe III smernice pre aspoň jeden prípravok na ochranu rastlín, obsahujúci uvedenú účinnú látku. Následne v súlade s ustanoveniami článku 6 ods. 2 žiadateľ dokumentáciu predložil Komisii a ostatným členským štátom.
(4) Dokumentácia bola predložená Stálemu výboru pre zdravie rastlín18. októbra 2000.
(5) Článok 6 ods. 3 smernice vyžaduje potvrdenie na úrovni spoločenstva, že každú dokumentáciu je možné považovať za v zásade spĺňajúcu požiadavky týkajúce sa údajov a informácií ustanovených v prílohe II a III smernice pre aspoň jeden prípravok na ochranu rastlín obsahujúci uvedenú účinnú látku.
(6) Takéto potvrdenie je potrebné na to, aby bolo možné vykonať podrobné preskúmanie dokumentácie a takisto na to, aby členské štáty mohli poskytnúť dočasné registrácie pre prípravky na ochranu rastlín obsahujúce účinnú látku v súlade s podmienkami stanovenými v článku 8 ods. 1 smernice.
(7) Toto rozhodnutie nevylučuje právo Komisie požadovať od žiadateľa ďalšie údaje alebo informácie s cieľom objasnenia niektorých údajov uvedených v dokumentácii. Predloženie ďalších údajov potrebných pre objasnenie niektorých údajov uvedených v dokumentácii nebude mať vplyv na lehotu predloženia správy uvedenej v časti 9.
(8) Členské štáty a Komisia súhlasia s tým, že Nemecko vykoná podrobné preskúmanie dokumentácie pre UBH 820;UR 50601 (beflubutamid).
(9) Nemecko podá závery svojho preskúmania, v ktorých budú uvedené odporúčania na zaradenie alebo nezaradenie a podmienky s tým súvisiace, Komisii čo najskôr a najneskôr do jedného roka od dátumu uverejnenia tohto rozhodnutia.
(10) Opatrenia ustanovené v tomto nariadení sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Dokumentácia, ktorú predložila spoločnosť UBE Europe GmbH Komisii a členským štátom s cieľom zaradenia účinnej látky UBH 820;UR 50601 (beflubutamid) do prílohy I smernice 91/414/EHS, ktorá bola predložená Stálemu výboru pre zdravie rastlín 18. októbra 2000, v zásade spĺňa požiadavky týkajúce sa údajov a informácií ustanovených v prílohe II smernice. S ohľadom na navrhované použitia, dokumentácia spĺňa požiadavky týkajúce sa údajov a informácií ustanovených v prílohe III smernice pre prípravok na ochranu rastlín obsahujúci UBH 820, UR 50601 (beflubutamid).
Článok 2
Toto rozhodnutie je adresované členským štátom.
V Bruseli 4. decembra 2000

Labels: 0
3
15
6